cyanic-selkie/wikianc huggingface dataset:
Biološka raznolikost
Nakon pojave molekularnobioloških analiza, identifikacija evolucijskih linija i vrsta životnih oblika razvijala se strahovito brzo. Određene vrste molekulskih informacija, posebno sekvenci DNK, mogu pružiti jasniju podršku nego što su morfološki podaci ikada mogli poslužiti za identifikaciju vrsta, posebno kada su u grupi i slične su po izgledu. Molekulski markeri često mogu biti određeni mnogo manje dvosmisleno od morfoloških obilježja. Određivanje vrsta je izuzetno važno za očuvanje biološke raznolikosti. Do danas je imenovano oko 1,9 miliona vrsta, ali se procjenjuje da je njihov ukupni broj može biti bilo gdje između 3-100 miliona, jer nije proučavan veliki broj životinja i biljaka. Naprimjer, poznato je gotovo 300.000 vrsta cvjetnica, ali njihov pravi broj može biti bliže 400.000, sa oko 2.000 vrsta koje se otkriju svake godine. Čak se i neopisani sisari i dalje otkrivaju. Njih oko 4.000 do 5.000 je otkriveno u zadnjih 20 godina 20. stoljeća. Povremeno su otkriveni čak i relativno veliki sisari, kao što su saola (Pseudoryx nghetinhensis) ili oriks (Oryx) slična životinja iz jugoistočne Azije, opisana 1990-ih, a koja je svrstana u posebni sopstveni rod.
Ispoljavanje bioraznolikosti unutar svake kategorije ima naglašene prostorne i vremenske dimenzije. Naučno je dokazana i na prvi pogled uočljiva činjenica da su – u istom vremenskom “presjeku” (trenutku) promatranja – različiti živi sistemi, tj. jedinke i grupe (populacije. npr.) međusobno biološki nejednaki po nizu svojstava. Ta sveprisutna pojava se opisuje kao istovremena promjenljivost. Budući da je njena osnovna odrednica prostor, češće se označava kao prostorna promjenljivost. S druge strane, pojam alohronična (raznovremena, neistovremena) promjenljivost opisuje pojavu dinamične raznolikosti istih živih sistema – jedinki i grupa – u vremenu, tj. činjenicu da nijedan od njih danas biološki nije ono što je bio “juče” niti je onakav kakav će biti “sutra”. Prema svojoj osnovnoj dimenziji – vremenu, ovakva promjenljivost se označava i kao temporalna (vremenska). Ukupni slijed (proces) promjena jedinke, od začeća do smrti, označava se kao ontogeneza (ontogenetska promjenljivost), a proces historijskog mijenjanja prirodnih bioloških drupa je filogeneza (filogenetska promjenljivost). Nauka o ontogenezi je ontogenija, a o filogenezi – filogenija.
Bioraznolikost obuhvata i varijabilnost i varijaciju (lat. varius = različit). Ovi nazivi se u bosanskom jeziku obično poistovjećuju i međusobno i sa pojmom promjenljivosti uopće. U svom izvornom značenju, oni imaju različitu primjenu:
Populacijska bioraznolikost
Individue se međusobno razlikuju po varijantama i kategorijama pojedinih kvalitativnih ili kvanititativnih obilježja, a međugrupne razlike su redovno definirane kvantitetom (relativnom učestalošću) individualnih fenotipova posmatranih svojstava i njhovih varijanti. Dvije osobe se, naprimjer, mogu razlikovati i po tome što jedna ima krvnu grupu A, a druga B, te po alternativnim kvalitetima (biohemijskoj strukturi) antigena krvnih grupa ABO sistema. Međutim, dvije hipotetične populacije po ovom svojstvu razlikuju se po tome što u jednoj od njih ima, recimo, 40% krvne grupe A i 15% grupe B, a za drugu istovremeno mogu biti karakteristične bilo koje niže ili više učestalosti ovih fenotipova (npr. 60% : 40%). Kada je riječ o kvalitativnim osobinama, osnovna mjera međugrupnih razlika je relativna učestalost njihovih varijanti – izražena u obliku razlomka, proporcije, procenta, promila itd. Međutim, kada je riječ o kvantitativnim obilježjima, neposrednim mjerenjem možemo utvrditi da je jedna osoba visoka tačno 162 cm, a druga 195,6 cm. Osnovni pokazatelj međugrupnih razlika prema tom svojstvu nije nijedna od direktnih mjera, nego njihova (posredno izvedena) srednja vrijednost (x) koja u matičnoj populaciji prve jedinke može biti x=180 cm, a druge x =175 cm.
Ovaj najgrublji pokazatelj grupnih svojstava (očito) ne pruža ni najosnovnije podatke o unutargrupnoj varijaciji obuhvaćenih individua. Tako se isti njeni iznosi mogu javljati i u ekstremnim slučajevima kao kod apsolutne homogenosti ili heterogenosti posmatranog uzorka i populacije, gdje su svi ispitanici iste visine i svaki ispitanik različite visine. Najbitnije podatke o strukturi upoređenih grupa daju standardizovani statistički pokazatelji raspona variranja, relativne učestalosti i gustine disperzije kvantitativnih kategorija, Među njima najznačajniji su: kvartili, standardna devijacija, varijansa, standardna greška, koeficijent varijabilnosti i neki drugi. Ove osnovne karakteristike strukture svake posmatrane grupe omogućavaju primjenu viših nivoa analize unutargrupne i međugrupne promjenljivosti, odnosno prirode i značaja uočenih međugrupnih razlika.
Također se može zaključiti da se nijedna grupa osobina, bez obzira na vrstu i prirodu promjenljivosti, ne odnosi ni na jednu od pripadajućih individua. Budući da je beskonačno mala vjerovatnoća pojave dviju biološki identičnih osoba u cjelokupnom čovječanstvu svih vremena, teorijski je nemoguća i pojava dvije biološki apsolutno jednake ljudske grupe. Identični mijenjajući "kvaliteti" (antigeni istog biohemijskog sastava) i kvantitativne kategorije fluktuirajućih osobina mogu se javljati u svim posmatranim ljudskim skupinama, odnosno (sub)populacijama, koje se međusobno razlikuju po relativnoj učestalosti individualnih fenotipova. U svakoj od njih, nezavisno od drugih, učestalosti svake kategorije posmatranih kvalitativnih i kvantitativnih svojstava se može kretati od 0 do 100%. Tu su izuzeta ona koja su međusobno vezana, kod kojih nezavisno varira omjer fenotipova u svakom sistemu varijacije ponaosob. Osnovu temporalnog kontinuiteta grupne promjenljivosti i njenog spacijalnog održavanja čini genski fond populacije (sadržan u skupu gameta svakog pokoljenja), a svaki individualni genotip je izraz empirijske složene vjerovatnoće spajanja gameta određene genetičke konstelacije. Feno–genotipski sastav svake populacije direktno zavisi od relativne učestalosti gena sa svih (hipotetičnih) 30.000 lokusa (ili 25.000, u što se danas vjeruje). Na osnovu toga može se tvrditi da se relativne međugrupne razlike izvorno mogu svesti na specifičnosti učestalosti alternativnih varijanti pojedinih gena, tj. da je osnova biološke heterogenosti ljudskih grupa (populacija) sadržana u specifičnostima njhove genetičke strukture. Drugim riječina, dugoročni kontinuitet svih bioloških osobenosti svake populacije počiva na kontinuitetu i osobenostima njene genetičke strukture. Po njoj se ona manje ili više može razlikovati od ostalih istovrsnih populacija. Na toj osnovi počiva i svaka spoljna prepoznatljivost pojenih populacija, uključujući i ljudske rase.
Genetičke osobenosti neke ljudske populacije mogu počivati na:
Struktura i dinamika genskog fonda svake populacije imaju svoje osnovne parametre među kojima su najznačajniji: učestalost pojedinih fenotipova, odnosno genotipova i odgovarajućih alela, feno–genotipski sistem nastanka reproduktivnih parova, njihova reproduktivna rata i distribucija genskih kombinacija u potomstvu, te faktori, priroda i brzina mijenjanja njenog genetičkog sastava. Osnovni elementi populaciono–genetičke strukture i njihove međusobne kauzalne veze, nivoi i oblici ispoljavanja najjasnije se mogu sagledati proučavanjem hipotetičkih odnosa u genetički ravnotežnoj populaciji.
Ingrid od Švedske
Ingrid od Švedske (28. mart 1910 - 7. novembar 2000) je bila danska kraljica kao supruga danskog kralja Fridrika IX.
Rođena je kao švedska princeza u Stockholmu. Bila je treće dijete švedskog kralja Gustava VI Adolfa i britanske princeze Margarete od Connaughta. U njenoj mladosti se govorilo o njenoj udaji za britanskog prijestolonasljednika Eduarda, ali to vjenčanje se nije desilo.
Dana 24. maja 1935. godine, u svom rodnom gradu, udala se za danskog prijestolonasljednika Fridrika. Rodila je tri kćerke:
Kraljica Ingrid je ostala udovica 1972. godine i njenog muža je naslijedila njihova najstarija kćerka, Margareta II. Po muževoj smrti položila je zakletvu da će podržavati danski Ustav i postala regent s pravom da predstavlja svoju kćerku kada su ona i njen najstariji sin Fridrik van kraljevstva.
607.
Godina 607. (DCVII) bila je redovna godina koja počinje u nedjelju u julijanskom kalendaru. Oznaka 607. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Ingrid od Švedske
Majka današnje danske kraljice i tetka današnjeg švedskog kralja umrla je 2000. godine. Sahranjena je u katedrali Roskilde.
Gradska biblioteka Ljubljana
Gradska biblioteka Ljubljana (slovenski: Mestna knjižnica Ljubljana, skraćenica MKL) jest javna ustanova koja djeluje pri Gradskoj općini Ljubljana. Osnovana je 2. juna 2008. odlukom Vijeća Gradske općine Ljubljana. Posebnim odlukama ukinute su dosadašnje samostalne biblioteke kao javne ustanove: Biblioteka Bežigrad, Biblioteka Otona Župančiča, Biblioteka Prežihov Voranc, Biblioteka Šiška i Biblioteka Slovanska. Gradska biblioteka Ljubljana jedna je od središnjih regionalnih biblioteka Slovenije. Sjedište joj je u Kersnikovoj ulici 2 u Ljubljani.
Gradska biblioteka Ljubljana je s 35 odjeljenja i 47 bibliobusnih stajališta najveća javna biblioteka u Sloveniji i najpovezanija kulturna ustanova u gradu Ljubljani.
NGC 6669
NGC 6669 je grupa zvijezda i nalazi se u sazviježđu Herkul. Prvo otkriće je napravio Albert Marth 2. jula 1864. godine.
Herculis 2010.
Herculis 2010. bio je 23. izdanje godišnjeg atletskog mitinga u Monaku i 10. stanica Dijamantne lige 2010.
NGC 6669
Najbliži NGC/IC objekti
Sljedeći spisak sadrži deset najbližih NGC/IC objekata.
Pupnat
Pupnat je naseljeno mjesto u sastavu grada Korčule, na ostrvu Korčuli, Dubrovačko-neretvanska županija, Republika Hrvatska.
Historija
Do teritorijalne reorganizacije u Hrvatskoj nalazio se u sastavu stare općine Korčula.
Stanovništvo
Na popisu stanovništva 2021. godine, Pupnat je imao 381 stanovnika.
Popis 1991.
Na popisu stanovništva 1991. godine, naseljeno mjesto Pupnat je imalo 488 stanovnika, sljedećeg nacionalnog sastava:
NGC 2225
NGC 2225 je otvoreno zvjezdano jato i nalazi se u sazviježđu Jednorog. Prvo otkriće je napravio John Frederick William Herschel 30. januara 1786. godine.
Aizoaceae
Aizoaceae je porodica čupavica (kamene biljke),  cvjetnica iz reda  Caryophyllales. Obuhvata 124 roda i oko 1900 vrsta. U starim klasifikacijama, ova porodica je pripadala u Ficoidaceae. Većina vrsta void porijeklo iz južne Afrike, ali nekoliko vrsta je i iz Australije i s Pacifika. Nekoliko vrsta se brzo razmnožava I rasprostire, pa predstavljaju pravu korovsku napast. Tetragonia tetragonioides, poznata pod nazivom novozelandski špinat uzgojena je kao vrtna biljka koja dobro raste na suhom tlu i koristi se kao salata.
Opis
thumb|Klijanci Mesembryanthemum guerichianum, naduvenim I šupljim listovima, koji pokazuju zašto se označava i kao ledenenjak. thumb|right| Izgovor južnoafričkog kolokvijalnog imena Vygie za Aizoaceae. APG II sistem iz 2003. (nepromijenjen od APG sistema iz 1998.) također prepoznaje porodicu i dodjeljuje je redu Caryophyllales kladusu sržne eudikotiledone. APG II sistem također razvrstava i bivše porodice Mesembryanthemaceae Fenzl, Sesuviaceae Horan. i Tetragoniacea Link u porodicu Aizoaceae. Uobičajeni afrički naziv vygie znači "mala smokva" i odnosi se na plod kapsulu,koji  podseća na pravu smokvu. Ćelije epidermalnog  sa blistavom glavom daju zajedničko ime porodice „ledene biljke“ ili “ledenjaci”.
Većina su zeljaste, rijetko pomalo drvenaste, sa simpodijalnim  rastom stabljike ili uspravnim ili izbočenim. Listovi su jednostavni, suprotni ili naizmjenični, manje ili više sočni s cijelim (ili rijetko nazubljenim) rubovima. Kod većine vrsta, cvjetovi su savršeni (ali kod nekih jednospolni), aktinomorfni, pojavljuju se pojedinačno ili u cvastima  s nekoliko cvjetova koji se razvijaju iz osovine lista. Čašičnih listića je obično pet (3-8) i manje ili više složeni  (spojeni) dolje. Nemaju prave latice, ali neke vrste imaju brojne linearne latice izvedene iz staminoda (preobraženih prašnika). Sjemenske kapsule imaju jednu do mnogobrojnih sjemenki po ćeliji i često su higroskopne, koje nakon bubrenja vlaženjem, raspršuju sjeme „mlaznim djelovanjem“. thumb|right|[[Carpobrotus edulis, "ledenjak"]] thumb|right|[[Cheiridopsis denticulata]] thumb|right|[[Drosanthemum speciosum]] thumb|right|[[Fenestraria rhopalophylla]] thumb|right|[[Jensenobotrya lossowiana]] thumb|[[Lithops bromfieldii]] thumb|[[Sesuvium portulacastrum]]
Rodovi
Sinonimi:
Neolitska umjetnost
mini|300px|[[Stonehenge u Engleskoj, oko 2000. p. n. e.]] Neolitik (Neolit, Mlađe kameno doba ili Zemljano doba) je prahistorijsko razdoblje od 8000. do 2000. p. n. e. koje je imalo bogatu likovnu produkciju.
Pojava i razvoj
mini|lijevo|Vrč iz pećine La Sarsa u [[Valencia (grad)|Valenciji, Španija]] Prijelaz iz paleolita u neolit trajao je više hiljada godina, a počeo je na Bliskom istoku oko 8000. U neolitiku se uz lovca i stočara (pripitomljavanje životinja) pojavljuje i zemljoradnik kao glavno zanimanje. To je vrijeme oslobađanja čovjeka ovisnosti o prirodi (lovac prati životinje, a stočar ih uzgaja uza se; nomad skuplja plodove tamo gdje rastu, a zemljoradnik primorava prirodu da rodi tamo gdje se nastanio). Kamen je još uvijek glavni materijal od kojega se izrađuje alat i oružje, ali sa više pažnje – uglačana perfekcija oblika koji je u skladu sa funkcijom. Zbog toga ovo razdoblje često nazivaju mlađim kamenim dobom, ali zbog važnosti zemlje u zemljoradnji, gradnji i lončarstvu, primjereniji je naziv – zemljano doba. U ovom razdoblju po prvi puta javlja se lončarstvo, predenje i tkanje, te građenje.
Neolitsko selo
mini|250px|Kuća od slaganog kamena, Skara Brae, [[Škotska, 3100.-2500. p. n. e. Najbolje očuvano neolitsko selo u Evropi.]] Lončarstvo se javlja iz potrebe za posudom za tekućinu i očuvanje hrane. Prve posude su jednostavni i nepravilni glineni vrčevi. Umjesto upotrebe prirodnih skloništa (pećina) ljudi grade nastambe, gradi se prema uvjetima tla: zemunice, sojenice, kolibe od pruća ili brvnara, bunja od kamena. Dakle materijali su: drvo, kamen, šiblje, trska i zemlja. Zavisno o materijalu nastambe su okruglog i četvrtastog tlocrta. Zbog prelaska iz nomadskog života lovaca, zemljoradnici osnivaju trajne zajednice okupljene u prvobitnim neolitskim naseljima, selima. Ta sela su nagomilane kuće bez pravilnih odnosa među njima.
Megalitska umjetnost
mini|lijevo|Megalit Div Manio iz Carnac-a, [[Bretanja, Francuska, 4500.-3000. pr. n. e.]] Te promjene pratile su i promjene u ljudskom duhu. Monističko shvaćanje koje je obilježavalo paleolitsko razdoblje zamjenjuje dualističko, koje vjeruje u svijet duhova, paralelan običnom svijetu. Priroda se doživljava kao skup moćnih sila – duša. Otuda naziv za vjerovanje neolita – animizam (lat. anima = duša).
Čovjek nakon smrti ne nestaje; on mijenja način postojanja. Tako nastaje "kult mrtvih", koji nalaže da tijela budu pažljivo sahranjena. Kult mrtvih pokrenuo je izgradnju kultnih objekata. Grobna jama, u početku okrugla sa kraćim ili dužim prilazom, postupeno se proširuje u monumentalnu grobnu komoru sa prilazom građenim od kamenih ploča, teških i do 45 tona.
mini|250px|[[Dolmen Roch-Feutet iz Carnac-a.]] Megalitskom civilizacijom nazivamo ona područja u Evropi gdje su ljudi gradili ogromna grobna ili sveta mjesta od neklesanog uspravnog kamena – menhira, koja se smatra pretečom spomenika. Ova vrsta spomenika je posrednik između čovjeka i svijeta. Odvajajući ga od prirode i dajući mu određenu formu, čovjek mu daje novi smisao – čini ga simbolom. Često su antropomorfni, na Sardiniji to su ženski likovi sa oblim grudima a na Korzici ratnici s rogatim kacigama. Postupeno menhiri poprimaju geometričnu šemu.
Dolmeni su napravljeni od dvije ili više stijena koje pokriva treća stijena (trilit). Prema groblju ili svetištu vodili su paralelno postavljeni redovi menhira.
Kromleh (cromleh) je kultna građevina velikih razmjera, a sastoji se od kružno postavljenih menhira i dolmena. Najpoznatija takva građevina je Stonehenge u Engleskoj, nastala između ← 2200.-1300. Najširi krug određen je jarkom širine 90 m., dolmeni su visoki nešto preko 4 m., središnji krug se sastoji od 5 dolmena u potkovastom tlocrtu, visoki preko 6,7 m. Stonhenge je vjerovatno imao ulogu sa kultom sunca. U ljetnom solsticiju sunčeve zrake usmjerene su prema tačno određenom mjestu u građevini - oltaru.
Umjetnost simbola
Tada se javlja i prva pojava apstraktne umjetnosti u obliku ornamenta (oblici koji ne nalikuju ničemu u prirodi, npr. urezi na vrčevima) što je izraz pobjede čovjeka nad zavisnosti od prirode.
Pustolovina božićnog pudinga
Pustolovina božićnog pudinga (izdata 1960.) je zbirka od 6 kriminalistička priča Agathe Christie. Pet slučajeva riješava Hercule Poirot, a zadnji Miss Marple.
Priče:
Dupli grijeh
Dupli grijeh i druge priče (izdata 1961.) je zbirka od 8 kratkih priča Agathe Christie.
Priče:
Asphalt Overdrive
Asphalt Overdrive je endless videoigra iz 2014. godine koju je objavio Gameloft, a razvio njihov madridski studio. To je spinoff iz serijala igara Asphalt i jedanaesti naslov sveukupno. Nakon predstavljanja u junu 2014. objavljena je 24. septembra 2014. za iOS, Android, Windows Phone i Windows 8.1. Igra je zvanično povučena i više nije podržana.
Overdrive odstupa od prethodnih igri u seriji, budući da je to endless igra u stilu Temple Runa i Subway Surfersa. Odvija se u stilu 1980-ih godina u južnoj Kaliforniji.
Igranje
Kao što je ranije rečeno, Asphalt Overdrive je predstavljena kao endless trkača igra. Kao i u prethodnim igrama, automobili ubrzavaju automatski, ali su ograničeni na fiksnu, beskrajnu stazu sa tri trake. Izvođenje kaskaderskih akrobacija i udaranje u civilna vozila stvara dušikov metar, koji igrač može koristiti kao pomoć u izbjegavanju policijskih vozila.
Fujitina skala
Fujitina skala, nazvana po japanskom meteorologu Tetsuyi Fujiti, služi za stepenovanje tornada prema učinjenoj šteti i povezivanju dodijeljene kategorije s pretpostavljenom brzinom vjetra (stvarne brzine vjetra u tornadima nisu naučno izmjerene).
Ima 6 stepeni (sedmi stepen vjetra F6 još nije u upotrebi).
Stepen F0 Fujitine ljestvice odgovara odprilike stepenu 11, a stepen F1 stepenu 12 Beaufortove skale. Prikladna je za američke uvjete, dok je za evropske uslove prikladnija TORRO skala.
Blatnica (Teslić)
Blatnica je naseljeno mjesto u općini Teslić, Bosna i Hercegovina.
Biblioteka Bežigrad
Biblioteka Bežigrad, je opća biblioteka u Sloveniji u Ljubljani osnovana je 1956. godine.
Jedna je od najvećih biblioteka Gradske biblioteke Ljubljana i standardno je podijeljena na odjele namijenjene dobnim i ciljnim grupama.
U biblioteci za mlade postoji poseban dio, opremljen sofama i LCD ekranom, gdje možete pogledati film po želji ili igrati društvene igre. Tu je i prostor za domaće zadatke. Postoje dvije čitaonice za odrasle, čitaonica novina u prizemlju i radna soba na prvom katu. Studijska čitaonica omogućava čitanje i učenje uz pomoć računara, a u kutku za cjeloživotno učenje dostupni su multimedijalni materijali za učenje stranih jezika i informatike.
U filmskom odjelu možete birati između velikog broja filmova koje možete iznajmiti kod kuće ili pogledati odabrani film na našem LCD ekranu. Za sve ljubitelje šaha, ova popularna igra dostupna je u biblioteci.
Izbor građe u biblioteci je raznolik. Uz stručne i beletristike za sve uzraste i na raznim jezicima, nudimo dnevne novine i časopise i bogatu kolekciju neknjižnog materijala.
NGC 519
NGC 519 (također poznat kao PGC 5182) je eliptična galaksija koja je udaljena oko 249 miliona sg od Zemlje i nalazi se u sazviježđu Kit. Najveći prečnik je 0,50 (36 hiljada sg) a najmanji 0,3 uglovnih minuta (22 hiljade sg). Prvo otkriće je napravio Lewis Swift 20. novembra 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
WikiLeaks
WikiLeaks je međunarodna neprofitna medijska organizacija koja objavljuje priloge koji su inače nedostupni, a koje dobija od anonimnih izvora i pomoću "curenja" informacija. Web stranicu je pokrenuo The Sunshine Press 2006. U godini pokretanja, sajt je tvrdio da posjeduje bazu podataka koja je narasla na više od 1,2 miliona dokumenata.
Prema opisu organizacije, osnovali su je kineski disidenti, novinari, matematičari kao i tehnolozi iz tek osnovanih kompanija iz SAD-a, Tajvana, Evrope, Australije i Južnoafričke Republike. Novinarski tekstovi i časopis The New Yorker (od 7. juna 2010.) opisuje Julian Assange-a, australijskog internet aktivistu, kao direktora organizacije.
NGC 3699
NGC 3699 (također poznat kao ESO 129-PN21) je planetarna maglina i nalazi se u sazviježđu Kentaur. Prvo otkriće je napravio John Frederick William Herschel 1. aprila 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Baonine (Ravno)
Baonine je naseljeno mjesto u općini Ravno, Bosna i Hercegovina.
608.
Godina 608. (DCVIII) bila je prijestupna godina koja počinje u ponedjeljak u julijanskom kalendaru. Oznaka 608. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Zlatna lopta
Zlatna lopta i druge priče (izdata 1971.) je zbirka od 15 kratkih priča Agathe Christie.
Priče:
IC 2035
IC 2035 (također poznat kao ESO 250-7 i PGC 14558) je prečkasta spiralna galaksija koja je udaljena oko 68 miliona sg od Zemlje i nalazi se u sazviježđu Sat. Najveći prečnik je 1,20 (24 hiljade sg) a najmanji 0,9 uglovnih minuta (18 hiljada sg). Prvo otkriće je napravio Robert Thorburn Ayton Innes 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Mirko Kovač
Mirko Kovač (Petrovići, Crna Gora, 26. decembar 1938 – Rovinj, 19. august 2013) bio je savremeni hrvatski i srpski književnik. Autor je više romana, zbirki pripovijetki, eseja, TV-drama i filmskih scenarija.
Studirao je na Akademiji za pozorište, film i televiziju, odjel dramaturgije, u Beogradu. Prva knjiga proze Gubilište (1962), doživljava političku i ideološku osudu "zbog crne slike svijeta", a hajka na pisca trajala je tokom cijele 1963. godine. Roman Moja sestra Elida izlazi 1965, a kratki roman Životopis Malvine Trifković 1971, koji je dramatiziran i izveden 1973. na sceni Ateljea 212 u Beogradu, te preveden na engleski, francuski, italijanski, holandski, mađarski i švedski. U Švedskoj je doživio tri izdanja, a u Francuskoj je izašao i kao džepno izdanje u ediciji Rivages poche. U Zagrebu mu izlaze romani Ruganje s dušom (1976); Vrata od utrobe (1978) koji dobija Ninovu nagradu kritike (1978), nagradu Željezare Sisak (1979), i nagradu biblioteka Srbije za najčitaniju knjigu (1980). Vrata od utrobe je vjerovatno najbolji Kovačev roman, složene post-modernističke narativne tehnike u kojemu se preklapaju autorova vizura rodne Hercegovine u rasponu više desetljeća i spiritualne dileme vjerske i sekularne naravi. Slijede romani Uvod u dugi život (1983), te Kristalne rešetke (izdanje Bosanska knjiga, Sarajevo, 1995).
Zbirka novela Rane Luke Mešterevića (1971) dobija nagradu Milovan Glišić, ali mu je ta nagrada oduzeta 1973, a knjiga povučena iz knjižara i biblioteka. Dopunjeno izdanje istoimene zbirke izlazi 1980, a novoj pripovijeci iz te knjige Slike iz porodičnog albuma Meštrevića pripala je Andrićeva nagrada. Zbirka pripovjedaka Nebeski zaručnici izlazi 1987, dobija nagradu izdavača BIGZ. Evropska trulež (1986), knjiga eseja, nagrađena je NIN-ovom nagradom Dimitrije Tucović. Dopunjeno i popravljeno izdanje pod naslovom Evropska trulež i drugi eseji izlazi u Zagrebu (1994). Knjiga publicističkih tekstova Bodež u srcu objavljena je u Beogradu (1995).
Kovač se našao na udaru pansrpskog pokreta na koncu 1980-ih godina, te je emigrirao u Hrvatsku. Srpskim jezikom pisani tekstovi su uglavnom izašli na hrvatskom pod piščevim uredništvom, a u pripremi su mu izabrana djela u 12 svezaka. U Sarajevu su mu izašle IZABRANE KNJIGE, u šest tomova (izdanje Svjetlost, 1990).
Napisao je scenarije za filmove: Mali vojnici, Lisice, Okupacija u 26 slika, Pad Italije, Tetoviranje i dr. Autor je više TV i radio-drama. Knjige su mu prevođene na njemački, francuski, italijanski, engleski, švedski, holandski, poljski, mađarski i dr.
Dobio je internacionalnu nagradu Tuholski (Tucholsky Prize) švedskog PEN-centra za 1993, te 1995. Herderovu nagradu za književnost.
Od 1991. je živio u Rovinju, gdje je i umro.
NGC 5199
NGC 5199 (također poznat kao MCG 6-30-24, PGC 47492 i UGC 8504) jeste spiralna galaksija koja je udaljena oko 329 miliona sg od Zemlje i nalazi se u sazviježđu Lovački psi. Najveći prečnik je 0,90 (86 hiljada sg) a najmanji 0,9 uglovnih minuta (86 hiljada sg). Prvo otkriće je napravio John Frederick William Herschel 1. maja 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Račišće
Račišće je naseljeno mjesto u sastavu grada Korčule, na ostrvu Korčuli, Dubrovačko-neretvanska županija, Republika Hrvatska.
Historija
Do teritorijalne reorganizacije u Hrvatskoj nalazilo se u sastavu stare općine Korčula.
Stanovništvo
Na popisu stanovništva 2021. godine, Račišće je imalo 379 stanovnika.
Popis 1991.
Na popisu stanovništva 1991. godine, naseljeno mjesto Račišće je imalo 456 stanovnika, sljedećeg nacionalnog sastava:
Bačvice (Split)
Bačvice su stambena četvrt i gradski kotar grada Splita, Hrvatska, ali i ime plitke pješčane plaža odnosno uvale po kojoj je predio poznat.
Gradski kotar Bačvice smješten je između mora i Zvonimirove ulice, zatim omeđen Poljičkom cestom sa sjevera, Bušićevom ulicom, Zajčevom ulicom i Putem Trstenika sa istoka te gradskom lukom sa zapada.
Uvala Bačvice duga je 600 m od kojeg pješčani dio zauzima 180 m, a ostatak uvale čini betonirano šetalište. Plaža na Bačvicama je kultno piciginsko igralište na kojem se svake godine održava Svjetsko prvenstvo u piciginu.
Tokom proljeća 2009. gradska uprava je odlučila nasuti još malo materijala na ovu poznatu pješčanu plažu, što je zaustavljeno negodovanjem građana, ali šteta na plaži je već učinjena, prekrasan pijesak je uništen. mini|left|300px|Nasipanje Bačvica
Admir Glamočak
Admir Glamočak, rođen 23. juna 1962. godine u Sarajevu, je bosanskohercegovački pozorišni i filmski glumac i reditelj. Diplomirao je na Akademiji scenskih umjetnosti u Sarajevu u klasi profesora Bore Stjepanovića 1984/85. godine. Bio je student prve generacije upisane na Odsjek za glumu. Već u toku školovanja igra neke od zapaženih teatarskih uloga, a osobito je upamćen njegov udio u kultnoj predstavi Otvorene scene Obala - "Audicija". Nakon završenog studija ostaje na Akademiji kao asistent i vremenom napreduje u sve viša zvanja, da bi u toku rata u Bosni i Hercegovini, bio imenovan i za dekana Akademije. Za sve to vrijeme nastavlja svoj uspješni rad u pozorištu i na filmu. Ostvaruje niz uloga u predstavama poput „Kraj igre“ (režija Sulejman Kupusović), „Pukovnik ptica“ (režija Dino Mustafić), „Mjerom za mjeru“ (režija Aleš Kurt), itd. Okušao i kao reditelj. U Narodnom pozorištu u Sarajevu režirao je „San ljetne noći“, „Bolest mladeži“ u Kamernom teatru 55, „Šta ćemo sad?“ u Pozorištu mladih u Sarajevu. Najzapaženija je njegova uloga pedagoga. Kao profesor na predmetu Gluma odškolovao je nekoliko generacija glumaca, a sa podjednakim glumačkim angažmanom igra i u profesionalnim produkcijama i u ispitnim predstavama na ASU. Radi kao profesor na Akademiji scenskih umjetnosti u Sarajevu na predmetu Gluma.
Posljednji slučajevi gospođice Marple i dvije druge priče
Posljednji slučajevi Miss Marple i dvije druge priče (izdat 1979.) je zbirka kratkih kriminalističkih priča Agatha Christie.
Bobovišta
Bobovišta je naseljeno mjesto u općini Ravno, Bosna i Hercegovina.
Stado
mini|250px|Stado [[ovca|ovaca]] Stado je naziv za veliku grupu životinja. Termin stado se koristi kada su u pitanju sisari, najčešće papkari. Za druge grupe životinja postoje različiti termini, kao npr. jato, roj, krdo i sl.
Kada se za grupu životinja kaže stado, to implicira da se sve životinje u stadu ponašaju isto ili slično, npr. kreću se u istom smjeru u isto vrijeme. Postoje i stada u kojima pojedine jedinke individualno koordiniraju cijelo stado.
Stada kod divljih životinja se stvaraju spontano dok su kod domaćih životinja većinom pod uticajem čovjeka. Stada domaćih životinja istih ili sličnih vrsta se razlikuju od divljih po odnosu među polovima i porijeklu pojedinih jedinki.
Rowan Atkinson
Rowan Sebastian Atkinson engleski je komičar i glumac.
Široj publici je najpoznatiji po ulogama smušenog Mr. Beana u istoimenoj seriji te po ulozi Edmunda Crne Guje u seriji Crna Guja. Ostvario je i veći broj nastupa na velikom ekranu u filmovima poput Četiri vjenčanja i sprovod, Bean: Film katastrofe, Johnny English itd. Poznat je i stand-up komičar.
Rani život i obrazovanje
Rowan Atkinson, najmlađi od četvorice braće, je rođen u Cinsettu, u okrugu Durham, u Engleskoj 6. januara 1955. godine. Njegovi roditelji su bili Eric Atkinson, direktor poljoprivredne farme, i Ella May Atkinson (djevojački Bainbridge). Ima trojicu starije braće: Paula, Rodneya i Ruperta. Atkinson, odgojen kao Anglikanac, školovao se u Durham Choristers školi i na univerzitetu Newcastle, gdje je diplomirao na Elektrotehničkom fakultetu.
IC 458
IC 458 (također poznat kao MCG 8-13-85, PGC 20306 i UGC 3713) je eliptična galaksija koja je udaljena oko 299 miliona sg od Zemlje i nalazi se u sazviježđu Ris. Najveći prečnik je 0,90 (78 hiljada sg) a najmanji 0,4 uglovnih minuta (35 hiljada sg). Prvo otkriće je napravio Bindon Blood Stoney 31. januara 1851. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Cerovac (Ravno)
Cerovac je naseljeno mjesto u općini Ravno, Bosna i Hercegovina.
Dok svjetlo gori
Dok svjetlo gori (izdata 1997.) je zbirka kratkih kriminalističkih priča Agathe Christie. Djelo je također poznato kao i Harlequinski set za čaj.
Priče su:
Asinara
Asinara je italijansko ostrvo smješteno sjeverno od ostrva Sardinija. Površina ostrva je 51 km2, a na ostrvu živi oko 700 stanovnika. Cijelo ostrvo je u vlasništvu države.
Godine 1991. ostrvo je zaštićeno kao Nacionalni park Asinara. Od 1999. godine turistima je dozvoljena posjeta, ali samo organizovana i sa vodičima. Plivanje je dozvoljeno samo na tri plaže, a zabranjen je dolazak sa privatnim čamcima.
Ostrvo Asinara je dom divljim albino magarcima po kojima je ostrvo i dobilo ime.
Filatelija u Jugoslaviji
Filatelija u Jugoslaviji počinje osnivanjem zajedničke države 1918. Raspadom Austro-Ugarske dolazi do ujedinjenja južnoslavenskih država u zajedničku državu, koja se raspada 90-tih godina.
Izdanja jugoslovenske kraljevske vlade u Londonu 1943
Za vrijeme drugog svjetskog rata, počevši od 1943 godine kraljevska izbjeglička je vlada u Londonu izdavala poštanske marke koje su bile obavezne na svim pošiljkama u službama vlade, kao i na trgovačkim brodovima kraljevske mornarice. 27.marta 1943 izlazi serija sa likom kralja Petra II od četiri marke u vrijednosti od 2 do 10 dinara u raznim bojama. Kasnije se ponavlja izdanje, ali sa utisnutim žigom Crvenog križa i doplatom od 12,50 dinara. 1. decembra 1943 povodom 25. godišnjice jugoslavenske države izlazi serija od šest markica na kojima su poznati likovi triju naroda iz Jugoslavije, medu kojima su i slovenski književnik Vodnik, Ljudevit Gaj i Josip Juraj Strossmayer, Petar Petrović Njegoš, Vuk Karadžić i knez Karađorđe.
Belatinci 1919
1919 godine vojne su vlasti u Belatincima, bez dozvole viših vlasti ručno žigosali preko dvadesetak maraka, koje su ostale za vremena mađarske vladavine. Žig je prilično nečitak i na njemu piše Belatinci i velikim slovima vodoravno SHS. Žig je u zeleno-plavojj boji
Dubrovnik 1919
Kao i u drugim mjestima u pograničnom području prema Mađarskoj, vojne vlasti 1919 obilježavaju mađarske marke sa trorednim žigom na kojem piše Preko- murje SHS. Žig je u ljubičastocrnoj boji.
NGC 5200
NGC 5200 je dvostruka zvijezda i nalazi se u sazviježđu Djevica. Prvo otkriće je napravio Phillip Sydney Coolidge 30. aprila 1859. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Problem u Polenskom zalivu
Problem u Pollenskom zalivu (izdat 1992.) je zbirka od 8 kriminalističkih priča Agathe Christie.
Priče su:
NGC 520
NGC 520 (također poznat kao Arp 157, IRAS 01219+0331, MCG 1-4-52, PGC 5193 i UGC 966) je spiralna galaksija koja je udaljena oko 104 miliona sg od Zemlje i nalazi se u sazviježđu Ribe. Najveći prečnik je 3,40 (103 hiljade sg) a najmanji 1,7 uglovnih minuta (51 hiljada sg). Prvo otkriće je napravio John Frederick William Herschel 13. decembra 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
TORRO skala
TORRO skala služi za ocjenu jačine tornada i pijavica. Prikladnija je od Fujitine skale za tip izgradnje i naseljenost u Evropi.
Uporedba sa Beaufortovom skalom
Jačina po TORRO skali T0 odgovara jačini 8 na Beaufortovoj skali, a daljnje pretvaranje se može izvršiti po formulama:
i obrnuto:
NGC 2226
NGC 2226 je otvoreno zvjezdano jato i nalazi se u sazviježđu Jednorog. Prvo otkriće je napravio Edward Emerson Barnard.
Najbliži NGC/IC objekti
Sljedeći spisak sadrži deset najbližih NGC/IC objekata.
Kanalopatija
Kanalopatije se mogu kategorizirati na osnovu sistema organa s kojim su povezane. U kardiovaskularnom sistemu, električni impuls potreban za svaki otkucaj srca omogućava elektrohemijski gradijent svake srčane ćelije. Budući da otkucaji srca zavise od pravilnog kretanja iona preko membranske površine, srčane kanalopatije čine ključnu grupu srčanih bolesti. Sindrom dugog QT intervala, najčešći oblik srčane kanalopatije, karakterizira produžena komorska repolarizacija, predisponirajući na visoki rizik od komorskih tahiaritmija (npr. torsade de pointes), sinkope i iznenadne srčane smrti.
Kanalopatije ljudskih skeletnih mišića uključuju hiper– i hipokalemiju (visoke i niske koncentracije kalija u krvi) periodičnu paralizu, te poremećaje zvane myotonia congenita i paramyotonia congenita.
Kanalopatije koje utiču na funkciju sinapsi su tip sinaptopatija.
Tipovi
Tipovi u sljedećoj tabeli su opšte prihvaćeni. Kanalopatije koje se trenutno istražuju, kao što je kalijev kanal Kir4.1 u multiploj sklerozi, nisu uključeni.
Vanjski linkovi
VIDEO Channel Surfing in Pediatrics by Carl E. Stafstrom, M.D., at the UW-Madison Health Sciences Learning Center.
Primijenjena vjerovatnoća
Primijenjena vjerovatnoća jest primjena teorije vjerovatnoće na statističke probleme i druge naučne i inženjerske domene.
Djelokrug
Mnoga istraživanja koja uključuju vjerovatnoću rade se pod okriljem primijenjene vjerovatnoće. Međutim, dok je takvo istraživanje motivirano (u određenoj mjeri) primijenjenim problemima, istraživače obično najviše zanimaju matematički aspekti problema (što je tipično za primijenjenu matematiku općenito).
Stručnjaci u ovom području posebno se bave primjenom stohastičkih procesa, i vjerovatnoće općenito, na prirodne, primijenjene i društvene nauke, uključujući biologiju, fiziku (ubrajajući astronomiju), hemiju, medicinu, računarske nauke i informacijske tehnologije te ekonomiju.
Druga sfera interesovanja jest inženjerstvo, posebno u područjima neizvjesnosti, upravljanja rizikom, probabilističkog dizajna i osiguranja kvaliteta.
Aleksije I Komnen
Aleksije I Komnen (grčki: Ἀλέξιος Κομνηνός; 1048. - 15. august 1118.) bio je bizantijski car od 1081. do 1118. godine. Tokom njegove vladavine, Bizantijsko carstvo se suočavalo sa neprestanim ratovima protiv Seldžuka u Maloj Aziji i Normana na zapadnom Balkanu. Aleksije je uspio suzbiti bizantijski pad započevši vojni, financijski i teritorijalni oporavak poznat kao Komnenska restauracija. Njegovi apeli zapadnoj Europi za pomoć protiv Seldžuka bili su katalizator koji je doprinio sazivanju krstaških ratova.
Biografija
Aleksije je bio sin domestika Ivana Komnena i Ane Dalasene i nećak Bizantijskog cara Isaka I Komnena (1057-1059). Njegov otac je odbio prijestolje nakon Isakove abdikacije koga je naslijedio Konstantin X Duka (1059 -1067). Tokom vladavine njegovog nasljednika Romana IV Diogena (1067–1071), Aleksije je odlikovan zbog dobre borbe protiv Seldžuka.
Veliki kineski zid
mini|desno|Kineski zid u blizini Pekinga mini Kineski zid je najveća građevina na svijetu - jedina građevina na Zemlji, za koju se pogrešno tvrdi da se vidi sa Mjeseca. Proteže se od stepa srednje Azije do Žutog mora, dužinom od 8.851,8 kilometara, visinom od 10 do 16 metara, širinom od 8 metara, predstavlja uvjerljivo najduži zid na svijetu, i najveći odbrambeni objekat.
Početak gradnje Kineskog zida vezuje se za prvog kineskog cara Ćin Š’ huanga, koji je započeo njegovu izgradnju da bi zaštitio svoju zemlju od upada Huna, plemena nomada.
Građen je od zemlje, kamena i cigle, a njegova gradnja trajala je s prekidima u izgradnji, i rušenjima, sve do XVII vijeka.
Duž cijelog zida, u pravilnim razmacima, podižu se stražarnice, a po vrhu se pruža staza široka 4,5 m.
Veliki kineski zid je svjedočanstvo znanja, upornosti, i umijeća najmnogoljudnijeg naroda svijeta.
Danas je Kineski zid najveća turistička atrakcija Kine. Turisti iz cijeloga svijeta rangiraju Kineski zid na sam vrh najinteresantnijih turističkih destinacija. Po osnivanju Narodne Republike Kine preduzete se neophodne mjere zaštite Kineskog zida od daljnjeg propadanja. Zid je stavljen pod zaštitu države 1961. godine. Rekonstrukcija je obavljena najviše u oblasti Ba-da-ling, prolazu Šang-hai i prolazu Đija-ji. 1987. godine Kineski zid je uvršten u spisak svjetke baštine pod pokroviteljstvom UNESCOa.
Legende
Zid je zaliven krvlju i znojem nebrojenih vojnika i radnika. Legenda kaže da je za vrijeme vladavine prvog imperatora iz dinastije Ćin, žena po imenu Meng Đijang-nu bila uzbuđena jer se njen muž nije vratio kući ni poslije tri godine od mobilisanja za gradnju Velikog zida. Meng je odlučila da ga pronađe i da mu odnese novu odjeću. Pretrpela je neizrecive muke tražeći ga dok nije stigla do prelaza Šang-hai gde je zapala u neutješnu tugu kada je saznala da je njen dragi muž umro iscrpljen teškim radom, a da su njegovi ostaci ugrađeni u Kineski zid. Njene suze su srušile Veliki zid u dužini od 800 lija (400 km) i ona je našla muževljeve pogrebne ostatke. Legenda govori o teškom prisilnom radu tokom nekoliko hiljada godina i ljudskim patnjama.
Beaufortova skala
Beaufortova skala služi za ocjenjivanje jačine vjetra prema njegovim učincima. Izradio ju je 1806. godine Sir Francis Beaufort, britanski mornarički oficir i hidrograf.
Vivijana Papić
Vivijana Papić, rođena 14. aprila 1992. u Rijeci u Hrvatskoj je nekadašnja hrvatska biatlonka.
Svjetska prvenstva
Nastupila je na jednom Svjetskom prvenstu i to na SP 2009. Najbolji plasman u pojedinačnim utrkama bilo je 105-o mjesto na SP 2009. u južnokorejskom Pyeongchangu u utrci na 7,5 km, kada je s devet promašaja i zaostatkom od 18:17.3 min bila sporija od pobjednice Kati Wilhelm, koja je završila utrku s jednim promašajem. Na istom prvenstvu u utrci štafete sa Andrijanom Stipaničić, Anamarijom Brajdić i Marinom Kovačec osvojila je zadnje 22-o mjesto.
Svjetski kup
Prvi nastup Vivijane Papić u Svjetskom kupu bio je u sezoni 2008/09. Na prvom nastupu u njemačkom Ruhpoldingu 14. januara 2009. osvojila je zadnje 18-o mjesto sa Andrijanom Stipaničić, Anamarijom Brajdić i Marinom Kovačec. Nastupala je samo u štafetnim utrkama.
Obrazovanje u Austriji
Obrazovni sistem u Austriji reguliran je na saveznom nivou, tako da su sve škole širom Austrije, osim alternativnih, jednake. U nadležnosti Ministarstva obrazovanja je i obrazovanje nastavnika i održavanje škola.
Historija
mini|desno||100px|Spomen ploča sa likom [[Otto Glöckel, reformatora školstva u Austriji]]
U prošlosti je obrazovanje bilo privilegija visokih slojeva društva i zadaća vjerskih institucija i monaha, koji su podučavali ljude. 1774. godine potpisivanjem prvog Školskog pravilnika, Maria Theresia postavlja osnovu austrijskog školskog sistema, koji se širi carstvom i u svojim načelima ostaje nepromijenjen do danas. Pravilnik određuje šestogodišnje obavezno školovanje, upotrebu istovjetnih udžbenika i reguliranje obrazovanja učitelja. Prestolonasljednik Joseph II reformira školstvo i gradi škole. Franz Joseph I 1848. godine formira prvo Ministarstvo javnog školstva, koje 1849. prerasta u Ministarstvo kulture i obrazovanja, danas Savezno ministarstvo obrazovanja, znanosti i kulture. Kasnijim reformama 1869. godine, školska obaveza se sa šest produžava na osam godina, smanjuje se broj učenika u razredima, obrazovanje konačno prelazi u nadležnosti države i regulira se obrazovanje djevojčica, koje po drugačijem programu, apsolviraju osmogodišnje školovanje. Međutim, prva Ženska gimnazija bit će otvorena tek 1892. godine. Od 1901. bit će dozvoljeno da djevojke posjećuju neke fakultete. 1918. godine sekretar za obrazovanje pri Ministarstvu, Otto Glöckel, provest će značajnu reformu školstva, koja je na snazi i danas, da svako dijete, neovisno o polu i socijalnom statusu, treba imati optimalno obrazovanje. 1927. godine uvodi se viša osnovna škola za djecu od 10 do 14 godina. 1932. godine stupaju novi planovi na snagu. Tih godina već su 30% učenika djevojčice, a 5% nastavnog osoblja čine žene, uprkos činjenici da se učiteljice nisu smjele udavati. U vrijeme nacizma, nakon 1938. godine, mogućnosti obrazovanja, naročito djevojkama, su ograničene. Školstvo je u potpunosti podređeno politiziranom i ideologiziranom sistemu, čiji je zadatak, između ostalog, širenje nacionalističkih ideja.
Sa krajem rata, pod upravom saveznih sila, u Austriji će biti zabranjeni svi prije važeći školski zakoni i planovi. Tek 1955. odlaskom saveznika, Austrija počinje sa vlastitom obrazovnom politikom, zasnovanom na starim tradicijama. 1962. godine novim odredbama, školska obaveza se produžava na devet godina. Za nastavnike je obavezno obrazovanje na Pedagoškoj akademiji. 1974. godine stupa na snagu Zakon o školstvu, koji je i danas na snazi. 1975. uvedena je koedukacija, a od 1979. se dječaci i djevojčice ne odvajaju na nastavi ručnog rada ili sporta u nižoj osnovnoj školi. 1982. ratificirana je Konvencija o uklanjanju svakog oblika diskriminacije žene. Od 1993. za učenike sa smetnjama u učenju postoji mogućnost da posjećuju integrativnu nastavu, znači zajedno sa ostalim učenicima. 2000. godine austrijski obrazovni sistem se po PISA studiji nalazi na sredini ljestvice evropskih zemalja, što nije zadovoljilo očekivanja. Od 2007. uređeno je obrazovanje nastavnika. Pedagoške akademije, Stručne Akademije, Religijski pedagoški instituti i Pedagoški instituti objedinjeni su u Pedagoške visoke škole. Ovdje se obrazuju i dalje školuju svi nastavnici, osim nastavnika viših škola, za koje je obavezno univerzitetsko obrazovanje.
Školska uprava
Zadaci Ministarstva obrazovanja su:
U saveznim pokrajinama Ministarstvo zastupaju Pokrajinski školski savjeti. Nadležni su za:
Školska obaveza
Nastava je obavezna za svu djecu koja u Austriji duže borave. Obaveza počinje sa septembrom one godine u kojoj dijete napuni šestu godinu starosti. Obavezno pohađanje nastave traje devet godina pohađanjem:
Školsku obavezu u Austriji kao i ostalim zemljama carstva uvela je Maria Theresia još 1774. godine.
Vrste odgojnih i obrazovnih institucija
Novorođena djeca do 3 godine mogu posjećivati jaslice. Nakon treće godine dio djece posjećuje vrtić, koji nije obavezan. Sa šestom godinom života počinje školska obaveza. Ukoliko se pri upisu u nižu osnovnu školu (njem.: Volksschule), iskaže potreba, zbog nezrelosti i nepripremljenosti za školu, roditeljima i dijetetu se savjetuje posjeta predškolskog razreda. Nakon četiri godine niže osnovne škole, posjećuje se četiri godine viša osnovna škola (njem.: Hauptschule), ili općeobrazovna viša škola (njem.: Algemeinbildende höhere Schule (AHS)),, za upis u koju je potreban dobar uspjeh ili položen prijemni ispit. Za djecu sa poteškoćama u učenju postoje specijalne škole (njem.: Sonderschule). Nakon završenih osam godina, nudi se, zavisno od interesovanja i uspjeha, više mogućnosti:
Prve tri škole u nizu završavaju ispitom zrelosti, maturom, što omogućava upis na Univerzitet i studije.
Podjela na: je po ISCED (International Standard Classification of Education) UNESCO-ovim odredbama.
Niža osnovna škola
Roditelji i staratelji djece koja su školski obveznici moraju djecu prijaviti radi upisa kod nadležne škole. Najčešće je to škola koja je u istom okrugu u kom dijete stanuje, tj. najbliža škola. Za 1. stepen (1. i 2. razred) đaci imaju 3 godine vremena. To znači da se djeci, koja još nisu dovoljno pripremljena za savladavanje školske svakodnevice, daje vrijeme koje trebaju, pohađanjem predškolskog razeda ili ponavljanjem 1. ili 2. razreda. I u tom slučaju školska obaveza završava sa navršenom 15-tom godinom života. Moguć je i prijevremeni prijem za djecu koja šestu godinu pune između 1. septembra i 31. decembra, ukoliko to roditelji zatraže i ako djeca time nisu preopterećena. Od školske 2003/04. nastavnim planom je predviđen jedan živi strani jezik, od 1. razreda kao obavezan predmet. U četvrtom razredu se roditelje podrobnije informira o uspjehu djeteta, kako bi se na osnovu pokazanog interesa i uspjeha, razmislilo i odlučilo o daljem obrazovnom putu. Uvjet za upis u višu osnovnu školu je završen četvrti razred, dok je za upis u općeobrazovne više škole neophodan uspjeh "vrlo dobar" ili "odličan" iz njemačkog jezika, matematike i prirode i društva ili zaključak nastavničkog vijeća niže osnovne škole da postoji velika vjerovatnost da će đak uspjeti odgovoriti zahtjevima općeobrazovne više škole ili položen prijemni ispit. Sistem ocjenjivanja je različit: verbalan, opisan, brojčani ili kombiniran. U četvrtom razredu svi učenici bivaju brojčano ocjenjeni za uspjeh i to ocjenom:
Učenicima se najkasnije u četvrtom razredu uručuju svjedodžbe.